يا المزوق من برا آش خبارك من الداخل. لي شاف ليلى غفران واشمة ومصوبة الحجبان يقول فرحانة 24 على 24 ومتعندها لا مشكل لا جوج. المغربية المقيمة في مصر كشفات في برنامج “السفيرة عزيزة” المصري، أنها مرضات مرضة خيبة بزاف وكانت غادي تولي معاقة وتتكرك في كلسي متحرك، لولا القوة ديالها. السيدة لي عندها 57 عام قالت أنها تزوجات 5 المرات وطلقات حيت عندها شخصية قوية، لي مكيشدش معاها الخط كتقول ليه بسلامة وتبقى مرتاحة مع مخها بلا صداع الراس. أول تزويجة كان في عمرها 18 عام، تزوجات شي شارف باش تدخل عالم الفن. 
ليلى غفران مرا وگادة.. تزوجات 5 دالمرات وقاومات باش ماتكونش معاقة